钦定古今图书集成/明伦汇编/闺媛典/第008卷 > 《有所思三首》同前
## 钦定古今图书集成/明伦汇编/闺媛典/第008卷 > 《有所思三首》同前

荡子好兰期，留人独自思。落花同泪脸，初月似愁眉。
阶前看草蔓，窗中对网丝。不言千里别，复是三春时。
杳杳与人期，遥遥有所思。山川千里间，风月两边时。
相对春那剧，相望景偏迟。当由分别久，梦来还自疑。
佳人在北燕，相望渭桥边。团团落日树，耿耿曙河天。
愁多明月下，泪尽雁行前。别心不可寄，惟馀琴上弦。